b'\n_START_ARTICLE_\nTeritorijalna organizacija Republike Srpske\n_START_PARAGRAPH_\nTeritorijalna organizacija Republike Srpske je 8 gradova i 56 op\xc4\x87ina.\n_START_SECTION_\nPovijest\n_START_PARAGRAPH_\n_NEWLINE_Prema Zakonu o teritorijalnoj organizaciji i lokalnoj samoupravi (1994.), Republika Srpska je bila podijeljena na 80 op\xc4\x87ina. Ovo je obuhva\xc4\x87alo i op\xc4\x87ine koje su djelimice ili u potpunosti poslije Daytonskog sporazuma pripale Federaciji ili Distriktu Br\xc4\x8dkom. Godine 1996. podjela je revidirana i od tada do 2012. Republika Srpska imala je 2 grada i 61 op\xc4\x87inu. Od sredine 2012., Srpska ima 6 gradova i 57 op\xc4\x87ina. Od 2015, Srpska ima 7 gradova i 57 op\xc4\x87ina._NEWLINE_Prema Zakonu o teritorijalnoj organizaciji Republike Srpske (2009.), Republika Srpska je i dalje ostala podijeljena na 2 grada i 61 op\xc4\x87inu. Dok grad Banja Luka nema u svom sastavu op\xc4\x87ine, grad Isto\xc4\x8dno Sarajevo ima ih \xc5\xa1est._NEWLINE_Vlada Republike Srpske je 14. lipnja 2012. na 70. sjednici odr\xc5\xbeanoj u Banjoj Luci utvrdila \xe2\x80\x9ePrijedlog zakona o izmjenama i dopuni Zakona o teritorijalnoj organizaciji Republike Srpske\xe2\x80\x9c koji se odnosi na \xc4\x8detiri op\xc4\x87ine (Bijeljina, Doboj, Prijedor i Trebinje). Zakonom je predvi\xc4\x91eno da ove \xc4\x8detiri op\xc4\x87ine postanu gradovi, odnosno dobiju status grada i budu pravni nasljednici op\xc4\x87ina._NEWLINE_Biv\xc5\xa1e op\xc4\x87ine Bijeljina, Doboj, Prijedor i Trebinje dobile su status Grada 18. srpnja 2012. odlukom Narodne skup\xc5\xa1tine Republike Srpske kada je usvojen \xe2\x80\x9eZakon o Gradu Bijeljini\xe2\x80\x9c, \xe2\x80\x9eZakon o Gradu Doboju\xe2\x80\x9c, \xe2\x80\x9eZakon o Gradu Prijedoru\xe2\x80\x9c i \xe2\x80\x9eZakon o Gradu Trebinju\xe2\x80\x9c, odnosno \xe2\x80\x9eZakon o lokalnoj samoupravi Republike Srpske\xe2\x80\x9c. Zakon o Gradu Bijeljini, Doboju, Prijedoru i Trebinju slu\xc5\xbebeno je stupio na snagu 26. srpnja 2012. godine kada je objavljen u Slu\xc5\xbebenom glasniku Republike Srpske (Slu\xc5\xbebeni glasnik Republike Srpske 70/2012)._NEWLINE_Zastupnici Narodne skup\xc5\xa1tine Republike Srpske su 9. rujna 2014. jednoglasno usvojili zakon o osnivanju op\xc4\x87ine Stanari. 10. prosinca 2015. zastupnici Narodne skup\xc5\xa1tine Republike Srpske su usvojili zakon o gradu Zvorniku.'